कुमार संगाकारा
कुमार चोकशानडा संगाकारा () (जन्म २७ अक्टुबर १९७७, मटाले, श्रीलङ्का) एक श्रीलङ्काली क्रिकेट खेलाडी तथा श्रीलङ्काको राष्ट्रिय क्रिकेट टीम का पूर्व कप्तान हुन। उनी बायाँ हाते शीर्ष क्रमका बल्लेबाज हुन । उनी श्रीलङ्काका एक चर्चित क्रिकेट खेलाडी मात्र नभई कानुनका बिद्यार्थी समेत हुन् । उनी एकदिवसीय अन्तर्राष्ट्रिय र टेस्ट क्रिकेट दुवै स्वरूपको खेलमा उत्ति नै पोख्त मानिन्छन् । एबी डि भिलियर्स वाहेक उनले पछिल्लो एक दशक मा आइसिसी टेस्ट क्रिकेटमा ब्याटिङ र्याङ्किङमा नम्बर एक स्थान प्रभुत्व छ।  फेब्रुअरी २०१५ को रूप मा, कुमार संगकारा आईसीसी परीक्षण र्याङ्किङ्ग मा नम्बर 1 मा राखिएको छ। उनले "एलजी पिपल चोइस पुरस्कार २०११" र "एकदिवसीय वर्ष खेलाडी २०११" लगायत धेरै राष्ट्रिय र अन्तर्राष्ट्रिय पुरस्कारहरू पाईसकेका छन् ।

प्रारम्भिक जीवनी 
संगाकाराको जन्म १९७७ मा मटालेमा कुमारी र चोकशानडा संगाकाराको घरमा भएको हो । संगाकाराले केन्डी कलेज, ट्रिनिटीबाट शिक्षा प्राप्त गरेका थिए । उनले आफ्नो विद्यालयमा क्रिकेट र टेनिस दुवै खेलमा आफ्नो प्रतिभा दर्शाएका थिए जसले गर्दा उनको शिक्षक लियोनार्ड डी अल्विसले संगाकाराको आमालाई संगाकारालाई क्रिकेट खेल्न प्रोत्साहित गर्न सल्लाह दिएका थिए । उनले आफ्नो खेलको सुरुवात १३ बर्सको उमेरमा पनंडा जयसुन्देरासँग सुरु गरेका थिए ।

अन्तर्राष्ट्रिय क्रिकेट करियर 
संगाकाराले एउटा ब्याट्सम्यानको रूपमा आफ्नो क्रिकेट करियरको सुरूवात गरे तर पछि उनी एउटा सफल विकेटकिपर बनेका हुन् । उनी श्रीलङ्का टिमको एउटा विशेषज्ञ ब्याट्सम्यानको रूपमा चिनिन्छन् र अन्य खेलाडीलाई क्रिकेटको ज्ञान दिने गरेका छन् । एकदिवसीय अन्तर्राष्ट्रिय र ट्वान्टी२० क्रिकेटमा उनी  श्रीलङ्काको विकेटकिपरको रूपमा हालसम्म खेल्दै छन् । संगाकारालाई आईसीसी अलटाइम टेस्ट ब्याट्सम्यान क्रमाङ्कमा छैठौं स्थानमा राखेको थियो । उनले २०१४ को आईसीसी विश्वकप टि-२० प्रतियोगिता जितेका छन र २००७ क्रिकेट विश्वकप, २०११ क्रिकेट विश्वकप, २००९ आइसिसी वर्ल्ड ट्वान्टी२० र २०१२ मा आइसिसी वर्ल्ड ट्वान्टी-२०को अन्तिम टिमको एक प्रमुख सदस्य थिए । उनले सो आइसिसी विश्वकप ट्वान्टी-२० मा म्यान अफ द म्याच जितेका थिए ।

सन्दर्भ सामग्रीहरू

बाह्य कडीहरू
{{Commonscat|Kumar Sangakara

जीवनी
जीवित मानिसहरू
श्रीलङ्कन क्रिकेट खेलाडीहरू